Paul Mealor

Cyfansoddwr o Gymro yw Paul Mealor (ganwyd 25 Tachwedd 1975).BBC

Yn wreiddiol o Lanelwy, astudiodd cyfansoddi gyda William Mathias a John Pickard, cyn mynd ymlaen i'w astudio ym Mhrifysgol Efrog (1994–2002). Fe wnaeth hefyd astudio yn Academi Gerdd Frenhinol Denmarc. Rhwng 2003 a 2024, roedd Paul yn Athro Cyfansoddi ym Mhrifysgol Aberdeen ac ef wnaeth sefydlu Cystadleuaeth Cyfansoddi y brifysgol yn 2003. 

Derbyniodd ei sgôr ‘Wonders of the Celtic Deep’ enwebiad BAFTA Cymru yn 2022 ar gyfer sain.

Penodwyd yn gyfarwyddwr artistig Gŵyl Gerdd Ryngwladol Gogledd Cymru yn Hydref 2023. Cafodd ei ethol yn Gymrawd Cymdeithas Ddysgedig Cymru yn 2024.

Yn ôl y New York Times, ef ydy'r cyfansoddwr pwysicaf ym myd cerddoriaeth Gymreig ers William Mathias.Gwefan Saesneg y cyfansoddwr

Mae ef hefyd wedi cyfansoddi llawer o gerddoriaeth ar gyfer achlysuron brenhinol, gan gynnwys priodas y Tywysog William a Catherine Middleton yn 2011, a’r Kyrie a ganwyd gan Syr Bryn Terfel yng Nghoroni'r Brenin Charles III yn 2023. Penodwyd yn Is-gapten yr Urdd Frenhinol Fictoraidd (LVO) yn anrhydeddau'r Flwyddyn Newydd yn 2024 am ei wasanaeth i gerddoriaeth frenhinol.

Gweithiau
Now Sleeps the Crimson Petal (2010)
Ubi Caritas et Amor (2011)

Cyfeiriadau

Dolenni allanol
Gwefan Paul Mealor

Categori:Genedigaethau 1975
Categori:Cyfansoddwyr yr 20fed ganrif o Gymru
Categori:Cyfansoddwyr yr 21ain ganrif o Gymru
Categori:Cyfansoddwyr clasurol o Gymru
Categori:Pobl a aned yn Llanelwy